ചക്രവാതച്ചുഴി തുടരും മഴ ശക്തമാകും തിരുവനന്തപുരം അറബിക്കടലില് രൂപപ്പെട്ട ചക്രവാത ചുഴിയുടെ ഫലമായി ശനിയാഴ്ച വരെ മഴ തുടരുമെന്ന് കേന്ദ്ര കാലാവസ്ഥാ വകുപ്പ്. ഇന്നലെ വരെ തെക്കന് ജില്ലകളില് മഴക്ക് കാരണമായ കാറ്റിന്റെ ഗതി വടക്കന് ജില്ലകളിലേക്കും ശക്തിപ്രാപിച്ചിട്ടുണ്ട്. മഴ ശക്തിപ്പെടാന് കാരണമായ ചക്രവാതച്ചുഴി രണ്ട് ദിവസം കൂടി നിലനില്ക്കാന് സാധ്യതയുണ്ട്. ഓറഞ്ച് ജാഗ്രത ഇന്ന് ഒമ്ബത് ജില്ലകളില് ഓറഞ്ച് ജാഗ്രതയും രണ്ട് ജില്ലകളില് മഞ്ഞ ജാഗ്രതയുമാണ്. ഇടുക്കി, എറണാകുളം, തുശൂര്, പാലക്കാട്, മലപ്പുറം, കോഴിക്കോട്, വയനാട്, കണ്ണൂര്, കാസര്കോട് ജില്ലകളിലാണ് ഓറഞ്ച് ജാഗ്രത പ്രഖ്യാപിച്ചത്. ആലപ്പുഴ, കോട്ടയം ജില്ലകളിലാണ് മഞ്ഞ ജാഗ്രത. മധ്യ കിഴക്കന് ബംഗാള് ഉള്ക്കടലില് ന്യൂനമര്ദം രൂപപ്പെടാനും സാധ്യതയുണ്ട്. ഇന്ന് ഉച്ചയോടെയാകും ന്യൂനമര്ദം രൂപപ്പെടുക. ഇതിന്റെ സ്വാധീന ഫലമായി വരും ദിവസങ്ങളിലും കേരളത്തില് ശക്തമായ മഴ തുടരുമെന്ന് കാലാവസ്ഥാ നിരീക്ഷണ കേന്ദ്രം മുന്നറിയിപ്പ് നല്കി. കേരള ലക്ഷദ്വീപ് തീരങ്ങളില് ഇന്ന് മണിക്കൂറില് 40 മുതല് 50 വരെ കിലോമീറ്റര് വരെ വേഗത്തിലും നാളെ മണിക്കൂറില് 45 മുതല് 55 വരെ വേഗത്തിലും കാറ്റിന് സാധ്യതയുണ്ട്. ഈ ദിവസങ്ങളില് ഇവിടെ മത്സ്യബന്ധനത്തിന് വിലക്കുണ്ട്. മാപ്പിളപ്പാട്ട് ഇതിഹാസം വി എം കുട്ടി അന്തരിച്ചു തിരുവനന്തപുരം നഗരസഭയിലെ നികുതിപ്പണം തട്ടല്: ഒരാള് അറസ്റ്റില് ഉത്ര വധക്കേസില് സൂരജിനുള്ള ശിക്ഷ ഇന്ന് വിധിക്കും കനത്ത മഴ തുടരും: ഒമ്ബത് ജില്ലകളില് ഇന്ന് ഓറഞ്ച് അലേര്ട്ട് കണ്ണൂരില് പയ്യാവൂര് പുഴയില് വീണ് യുവാവിനെ കാണാതായി പൂജപ്പുര ഇരട്ടക്കൊല പ്രതിയുടെ അറസ്റ്റ് ഇന്ന് രേഖപ്പെടുത്തും